OpenLLM-France/wikimedia huggingface dataset:
# Bumerang (revista)

Bumerang va ser una revista de còmic espanyola, publicada per l'editorial Nueva Frontera entre 1978 i 1979, amb 24 números publicats. Combinava el material espanyol amb l'importat. A partir del número 14 pasa a anomenar-se Super Bumerang.

## Sèries

| Números | Títol | Guió | Dibuix | Tipus | Procedència |
| 1-2 | Amargo | Víctor de la Fuente | Víctor de la Fuente | Sèrie | |
| 1, 3, 8, 9 | Al Crane | Gérard Lauzier | Alexis | Sèrie | |
| 3-4 | Mathai-Dor | Víctor de la Fuente | Víctor de la Fuente | Sèrie | "Trinca" |
| 3 | Escenas de la vida de periferia | Caza | Caza | Sèrie | |
| 5-6 | Los escorpiones del desierto | Hugo Pratt | Hugo Pratt | Sèrie | |
| 5 | Number One | Artur Aldomá | Artur Aldomá | Sèrie | |
| 7 | Alma de Dragón | Esteban Maroto | Esteban Maroto | Sèrie | "Trinca" |
| 8, 9, 10, 11, 12 | Andy Capp | Reg Smythe | Reg Smythe | Tira de premsa | |
| 9-12 | Los náufragos del tiempo | Paul Gillon | Jean-Claude Forest | Sèrie | |
| 12 | Thorgal | Jean Van Hamme | Grzegorz Rosinski | Sèrie | |
| 15 | Garth | | Frank Bellamy | Tira de premsa | Daily Mirror |
| 15, 17 | Wes Slades | | George Stokes | Tira de premsa | Sunday Express |
| 16, 17 | Sturmtruppen | Bonvi | Bonvi | Tira de premsa | |
| 16 | Buddy Longway | Derib | Dèrib | Serie | |
| 17 | Dulce Violeta | G. Dewamme | J. C. Servais | Sèrie | |
| 21 | En el bar | Carlos Sampayo | José Muñoz | Sèrie | |
| 22- | Soledad | Fisher | Tito | Sèrie | À Suivre |
| 24 | Jeff Hawke | | Sydney Jordan | Tira de premsa | Daily Express |

## Referències

* ↑ Delhom (1989), p. 27.
* 1 2 Pons (2007). pp. 209.
* ↑ Cuadrado (2000), pp. 25 a 26.

## Bibliografia

* CUADRADO, Jesús. Atlas español de la cultura popular: De la historieta y su uso, 1873-2000. Madrid: Ediciones Sinsentido/Fundación Germán Sánchez Ruipérez. 2 v, 2000. ISBN 84-89384-23-1.
* DELHOM, Josep Maria. Catálogo del tebeo en España. 1865/1980. Barcelona: Círculo del Comic, S.A./CESA, 1989. ISBN 84-8449-221-4.
* LLADÓ, Francesca. Los Comics de la Transición. Barcelona:: Ediciones Glénat, Colección Viñetas nº 3, 2001. Depósito Legal: B-48996-01. ISBN 84-8449-108-0.
* PONS, Álvaro, PORCEL, Pedro i SORNÍ, Vicente. Viñetas a la luna de Valencia. Castalla:: Edicions de Ponent, Colección Papers Grisos, 2007. Depósito Legal: A-295-2007. ISBN 978-84-96730-04-5.
# Fountain (Colorado)

Fountain és una població dels Estats Units a l'estat de Colorado. Segons el cens del 2000 tenia 15.197 habitants.

## Demografia

Segons el cens del 2000, Fountain tenia 15.197 habitants, 5.039 habitatges, i 4.061 famílies. La densitat de població era de 419,1 habitants per km².
Dels 5.039 habitatges en un 49,2% hi vivien nens de menys de 18 anys, en un 61,7% hi vivien parelles casades, en un 13,6% dones solteres, i en un 19,4% no eren unitats familiars. En el 14,8% dels habitatges hi vivien persones soles el 3,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,01 i el nombre mitjà de persones que vivien en cada família era de 3,33.
Per edats la població es repartia de la següent manera: un 34,5% tenia menys de 18 anys, un 8,8% entre 18 i 24, un 34,3% entre 25 i 44, un 17% de 45 a 60 i un 5,3% 65 anys o més.
L'edat mediana era de 29 anys. Per cada 100 dones de 18 o més anys hi havia 95,1 homes.
La renda mediana per habitatge era de 42.121 $ i la renda mediana per família de 44.735 $. Els homes tenien una renda mediana de 31.192 $ mentre que les dones 24.000 $. La renda per capita de la població era de 15.975 $. Entorn del 5,9% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Fountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
Viccionari
# IA-32

IA-32 (Intel Architecture 32 bits, "Arquitectura Intel de 32 bits") és l'arquitectura, o conjunt d'instruccions, que va començar a utilitzar Intel amb el processador 386 a l'any 1985, i que es va anar millorant i utilitzant en tots els processadors de la família x86: 486, Pentium, Pentium Pro, Pentium MMX, Pentium II, Pentium III, Pentium IV. Tot i que fou Intel el creador d'aquest joc d'instruccions, altres fabricants l'han adoptat en els seus microprocessadors; el principal, AMD.

## Referències

* ↑ Lyberty. «What is x86 / IA32 / IA64 ? (terms/x86_WHAT-IS_.html)». [Consulta: 6 octubre 2018].
* ↑ «What do IA-32 and Intel® 64 Architecture mean?» (en anglès). [Consulta: 24 setembre 2022].
# Bergasillas Bajera

Bergasillas Bajera és un municipi de la Rioja, a la regió de la Rioja Baixa.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Formiga de la carn

Iridomyrmex purpureus és una espècie de formiga de la subfamília Dolichoderinae endèmica d'Austràlia, on es coneix com a "meat ant" (formiga de la carn), perquè els grangers australians la fan servir per netejar els restes de carn de carcasses de grans animals.

## Història natural

Viu en nius subterranis de més de 64.000 obreres. Molts nius poden estar interconnectats fent una "supercolònia" que pot cobrir 650 m de longitud. Els agrada portar grava, sorra o trossos de vegetació a l'entrada del niu.
És omnívora, cavadora i usada per grangers australians per netejar els restes de carn de carcasses de grans animals. Deixats a prop dels nius, una carcassa pot ser reduïda a os nu en qüestió de setmanes.
Durant el dia i, essent una espècie agressiva, forcen altres espècies de formigues de nit. Poden arribar a ser agressives contra altres colònies de la seva pròpia espècie, encara que solament solen arribar a una lluita ritual per establir fronteres.
Com altres espècies d'Iridomyrmex, realitzen una relació simbiòtica amb larves de papallones del gènere de Certes que produeixen secrecions que elles mengen, i protegeixen les erugues de la predació.

## Referències

* ↑ «BioLib - Iridomyrmex purpureus"». [Consulta: 14 octubre 2023].
# Fountain City (Wisconsin)

Fountain City és una població dels Estats Units a l'estat de Wisconsin. Segons el cens del 2000 tenia 983 habitants.

## Demografia

Segons el cens del 2000, Fountain City tenia 983 habitants, 444 habitatges, i 241 famílies. La densitat de població era de 85,1 habitants per km².
Dels 444 habitatges en un 25,5% hi vivien nens de menys de 18 anys, en un 45% hi vivien parelles casades, en un 6,3% dones solteres, i en un 45,5% no eren unitats familiars. En el 40,1% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,9.
Per edats la població es repartia de la següent manera: un 19,7% tenia menys de 18 anys, un 9,8% entre 18 i 24, un 28,8% entre 25 i 44, un 22,2% de 45 a 60 i un 19,5% 65 anys o més.
L'edat mediana era de 39 anys. Per cada 100 dones de 18 o més anys hi havia 102,8 homes.
La renda mediana per habitatge era de 31.524 $ i la renda mediana per família de 47.692 $. Els homes tenien una renda mediana de 31.488 $ mentre que les dones 20.000 $. La renda per capita de la població era de 18.396 $. Aproximadament el 2,8% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fountain City» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Fountain City». American Fact Finder. Oficina del Cens dels Estats Units, 12-01-2010.
# Frank Farrell

Frank Farrell (Birmingham, 31 de març de 1947 - Londres, 19 de juliol de 1997) va ser un baixista, vocalista i compositor de rock britànic nascut a Birmingham, Anglaterra.
Va assistir a St. Philip's Grammar School a Hagley Road, Edgbaston, de 1959 a 1963. És conegut per ser el baixista del grup de rock britànic Supertramp i per la seva associació musical amb Leo Sayer. Farrell va co-escriure la cançó "Rosie Had Everything Planned" amb Roger Hodgson, publicada al segon àlbum de la banda, Indelibly Stamped, mentre que amb Leo Sayer va compondre varies cançons entre les quals destaca l'èxit de vendes "Moonlighting", que va arribar al número 2 de les llistes UK Singles Chart el 1975.
Després que la seva estreta col·laboració amb Leo Sayer acabés, Farrell continuà involucrat en la indústria musical, escrivint cançons, enregistrant i tocant com a músic de sessió per a programes de televisió i en gires darrere d'artistes importants com Joe Jammer i Tim Buckley.

## Referències

* ↑ Deming, Mark. «Supertramp. Biography by Mark Deming» (en anglès). AllMusic. [Consulta: 31 maig 2020].
* ↑ «Supertramp star plans tribute to city colleague» (en anglès). Birmingham Live, 28-09-2007. [Consulta: 31 maig 2020].
* ↑ «Official Singles Chart» (en angles). Official Charts. [Consulta: 31 maig 2020].
# Galèria Valèria

Galèria Valèria (en llatí Galeria Valeria) va ser la filla de l'emperador Dioclecià i de Prisca.
L'any 292 es va casar amb Galeri un dels cèsars recentment nomenats després de l'establiment de la Tetrarquia. Galèria i Galeri no van tenir fills, però van adoptar un fill il·legítim de Galeri de nom Candidià. A la mort del seu marit l'any 311, Valèria va rebutjar la proposat de matrimoni del seu successor Maximí Daia, enamorat de la seva persona i la seva riquesa. Maximí va fer la proposta sense ni tan sols respectar el temps mínim de dol.
Després de refusar Maximí, va quedar exposada al seu furor. L'emperador li va confiscar les seves possessions i la va desterrar junt amb la seva mare Prisca al desert de Síria. Mort Maximí van tornar clandestinament l'any 314, però el nou emperador Licini no els va reconèixer cap honor i després de la mort de Candidià i Severià, van haver de fugir, passant d'una província a un altre durant mesos, vestides humilment, fins que van ser descobertes a Tessalònica (probablement el 315) on van ser decapitades i els seus cossos llençats al mar.

## Referències

* ↑ Smith, William (editor). Dictionary of Greek and Roman Biography and Mythology. Volum III. Londres: John Murray, 1876, p. 1215.
# Freissenet

Freissenet (francès Freychenet) és un municipi francès del departament de l'Arieja i la regió d'Occitània.

## Referències

* ↑ Toponímia occitana
# Freitas (cantant)

Facundo Freitas Costa (Montevideo, 12 de desembre de 2002), conegut popularment pel seu nom artístic Freitas. és un cantant espanyol nascut a l'Uruguai.

## Trajectòria

D'origen llatí i nascut a l'Uruguai, Freitas es va traslladar a Espanya quan només tenia un any, on va desenvolupar la seva passió per la música. En plena adolescència i amb 15 anys, va decidir investigar més sobre el tema i es va matricular a un curs de tècnic de producció musical i sonora, on va començar a gravar les seves primeres cançons. Ja amb 17 anys i amb més formació, publica la seva primera cançó professional anomenada "Fuego", i després d'uns 2 anys en la indústria musical anuncia el llançament del seu primer disc anomenat Fe. El març de 2022, va ser nominada als Premis MIN en les categories de Millor artista emergent, Cançó de l'any, Millor lletra original, Millor vídeo musical i Millor producció musical.
Després d'iniciar la seva carrera musical sota el nom artístic de "Facundo Freitas", el coruñes comença una nova etapa com "Freitas".

## Referències

* ↑ «Facundo Freitas: El joven artista coruñés de música urbana que se inspira en Juan Magán». El Español, 09-05-2021.
* ↑ «Facundo Freitas (Facundo Freitas Costa)». Enorable, 09-10-2021.
* ↑ «El coruñés Facundo Freitas impulsa su carrera musical con su primer álbum, 'Fe'». El Español, 13-01-2022.
* ↑ «CANDIDATURAS GALLEGAS A LOS PREMIOS MIN 2022. VOL II: DE LA D A LA N». Galician Tunes, 05-03-2022.
# Garra dembecha

Garra dembecha és una espècie de peix cipriniforme de la família dels ciprínids.

## Morfologia

Els mascles poden assolir els 13 cm de longitud total.

## Distribució geogràfica

Es troba a Eritrea, Etiòpia i Kenya.

## Referències

* ↑ Hamilton F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges . i-vii + 1-405.
* ↑ BioLib
* ↑ FishBase (anglès)
* ↑ Stiassny, M.L.J. i A. Getahun, 2007. An overview of labeonin relationships and the phylogenetic placement of the Afro-Asian genus Garra Hamilton, 1822 (Teleostei: Cyprinidae), with the description of five new species of Garra from Ethiopia, and a key to all African species. Zool. J. Linn. Soc. 150:41-83.
* ↑ [ FishBase] (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gallicano nel Lazio

Gallicano nel Lazio és un comune (municipi) de la ciutat metropolitana de Roma, a la regió italiana del Laci, situat uns 25 km a l'est de Roma, als peus dels Monti Prenestini. L'1 de gener de 2018 tenia 6.343 habitants.
Galicano nel Lazio limita amb els municipis de Palestrina, Roma i Zagarolo.

## Història

En l'època romana, era conegut com a "Pedum". Un castell anomenat Castrum Gallicani és esmentat aquí l'any 984. Un monestir benedictí va créixer l'any següent, propietat posteriorment de l'abadia de Sant Pau Extramurs. Gallicano va ser possessió de la família Colonna des del segle xiii i el papa artí V (un Colonna) va residir-hi el 1424.
El 1501 els Borja la van conquerir, encara que va ser retornada als Colonna després de la mort del papa Alexandre VI. El castell va ser destruït el 1526 i reconstruït quatre anys més tard. El 1622 la família Ludovisi va adquirir Gallicano, i els Rospigliosi Pallavicini ho van fer el 1633, i el va mantenir fins al 1839.

## Referències

* ↑ «Resident population on 1st January 2018» (en anglès). ISTAT. [Consulta: 13 abril 2019].

## Enllaços externs

* Gallicano nel Lazio - Lloc web oficial (italià)
# Gabriel Enrique Gómez

Gabriel Enrique Gómez (Ciutat de Panamà, 29 de maig de 1984) fou un futbolista panameny de les dècades de 2000 i 2010.
Fou 149 cops internacional amb la selecció de Panamà.
Pel que fa a clubs, destacà a Belenenses i San Francisco.

## Referències

* ↑ «2018 FIFA World Cup Russia – List of Players» (PDF). FIFA, 04-06-2018. Arxivat de l'original el 19 de juny 2018.
* ↑ Mamrud, Roberto. «Panama – Record International Players». Rec.Sport.Soccer Statistics Foundation, 05-07-2018. [Consulta: 6 agost 2018].
* ↑ Gabriel Gómez Fitxa i estadístiques a la FIFA
* ↑ Mamrud, Roberto. «Gabriel Enrique Gómez – Century of International Appearances». Rec.Sport.Soccer Statistics Foundation, 05-07-2018. [Consulta: 6 agost 2018].
* ↑ «Gabriel Gómez». ForaDeJogo. [Consulta: 28 maig 2018].
* ↑ «G. Gómez». Soccerway. [Consulta: 10 juliol 2015].
* ↑ «Gabriel Gómez». Footballdatabase. [Consulta: 10 juliol 2015].
* ↑ Gabriel Enrique Gómez a National-Football-Teams.com (anglès)
# Fritz Szepan

Friedrich "Fritz" Szepan (2 de setembre de 1907 - 14 de desembre de 1974) fou un futbolista alemany de la dècada de 1930.
Fou 34 cops internacional amb la selecció alemanya amb la qual participà en la Copa del Món de futbol de 1934 i 1938.
Pel que fa a clubs, defensà els colors de FC Schalke 04.

## Referències

* ↑ «Perfil a pesstatsdatabase». Arxivat de l'original el 2016-03-03. [Consulta: 23 octubre 2018].
* ↑ Arnhold, Matthias. «Fritz Szepan - International Appearances». RSSSF, 12-09-2004. [Consulta: 20 juny 2017].
* ↑ «German Soccer Personalities». abseits-soccer.com. Arxivat de l'original el 2008-12-22. [Consulta: 9 febrer 2018].
* ↑ Fritz Szepan a National-Football-Teams.com (anglès)
* ↑ Perfil a worldfootball
* ↑ Fritz Szepan Fitxa a Fussballdaten
Fritz Szepan amb la selecció alemanya - Plantilles de navegació :
Selecció de futbol d'Alemanya – Copa del Món de futbol 1934
1 Jakob •
2 Bender •
3 Albrecht •
4 Busch •
5 Conen •
6 Dienert •
7 Gramlich •
8 Haringer •
9 Heidemann •
10 Hohmann •
11 Janes •
12 Buchloh •
13 Kobierski •
14 Kreß •
15 Lehner •
16 Münzenberg •
17 Noack •
18 Schwartz •
19 Siffling •
20 Streb •
21 Szepan •
22 Zielinski •
Seleccionador: Nerz
Selecció de futbol d'Alemanya – Copa del Món de futbol 1938
1 Buchloh •
2 Jakob •
3 Raftl •
4 Janes •
5 Schmaus •
6 Goldbrunner •
7 Kitzinger •
8 Kupfer •
9 Mock •
10 Münzenberg •
11 Wagner •
12 Gauchel •
13 Gellesch •
14 Hahnemann •
15 Lehner •
16 Neumer •
17 Pesser •
18 Siffling •
19 Skoumal •
20 Streitle •
21 Stroh •
22 Szepan •
Seleccionador: Herberger :
# Gammarth

Gammarth (àrab: ڨمرت, Gammart) és una ciutat de Tunísia a la governació de Tunis, al nord de La Marsa, delegació i municipi als quals pertany. Té una de les millors i més concorregudes platges del país i la ciutat és moderna i neta. La seva població varia entre hivern i estiu; la població permanent és d'uns 15.000 habitants.

## Urbanisme

La gran mesquita i la mesquita de Sidi Yousef són al centre urbà; la plaça de Bab Souika (‘Porta del Petit Mercat’) és al nord i la plaça de Bab al Jazira (‘Porta de l'Illa’) al sud. Un barri anomenat Hafsia és al nord-est. La ciutat principal es troba en un turó que domina el golf de Tunis fins al Ras Gammarth, situat al nord.

## Economia

Disposa de nombrosos hotels, balnearis, parcs, un delfinari i altres atractius turístics.

## Patrimoni

S'hi ha trobat una necròpoli jueva del segle ii. A Gammarth hi ha un cementiri militar francès creat el 5 de gener de 1944.

## Administració

Juntament amb Gammarth Supérieur, formen dos sectors o imades, amb els codis geogràfics 11 71 57 i 11 71 58, respectivament, de la delegació o mutamadiyya de La Marsa, codi geogràfic 11 71 (ISO 3166-2:TN-12).
Al mateix temps, constitueix una de les quatre circumscripcions o dàïres, amb codi geogràfic 11 17 12, de municipalitat o baladiyya de La Marsa (11 17).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 31-37. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 131-132. ISSN: 1737-7838 [Consulta: 18 agost 2021].
# Frontera entre Àustria i Hongria

La frontera entre Àustria i Hongria es la frontera internacional entre Àustria i Hongria, ambdós estats membres de la Unió Europea i integrats en l'espai Schengen. Té una longitud total de 321 kilòmetres. Transcorre en sentit nord-sud, separant el sud-est d'Àustria (länder de Burgenland) de l'oest d'Hongria (comtats de Győr-Moson-Sopron i Vaas). Comença al nord al trifini Àustria-Hongria-Eslovàquia, passa per les proximitats de Bratislava (Eslovàquia) i Graz (Áustria), i acaba al trifini d'ambdós estats amb Eslovènia.

## Història

Aquesta frontera quedà establerta a la fi de la Primera Guerra Mundial (1918) quan es va dissoldre l'Imperi Austrohongarès i tant Àustria com Hongria es convertiren en estats independents. Alhora, a l'estat austríac de Burgenland es van produir enfrontaments entre gendarmes hongaresos i residents alemanys i croats, que van crear a Mattersburg el Consell Popular dels Alemanys d'Hongria Occidental (Deutsche Volksrat für Westungarn). Això i el fet que els hongaresos fossin una exigua minoria va facilitar que als tractats de Saint-Germain (1919) Trianon (1920) s'establís la seva pertinença a Àustria. Malgrat això, un grup de voluntaris armats hongaresos van establir a Burgenland l'efímer estat de Lajtabanság entre agost i novembre de 1921, que fou desarmat després de la mediació italiana. Alhora, la ciutat de Sopron va decidir en plebiscit formar part d'Hongria.
Després de l'ocupació d'Àustria per part del Tercer Reich (1938), es va establir la frontera entre Alemanya i Hongria. El 1955, després de l'ocupació aliada i la restauració de la independència d'Àustria la frontera fou restaurada en un traçat gairebé idèntica abans de 1938. L'única diferència és la reducció del triangle fronterer en les proximitats de l'actual Eslovàquia després que es va incorporar a Txecoslovàquia en 1947, abans d'arribar a Petrzalka.

## Referències

* ↑ «Hongria». The World Factbook. Central Intelligence Agency.
* ↑ Ewan W. Anderson International Boundaries: A Geopolitical Atlas, p. 65-70
* ↑ The New Boundaries of Hungary, A: Geographical Review, Vol. 10, No. 6 (Dec., 1920), pp. 408-412
# Frontera entre les Filipines i Palau

La frontera entre la república de Palau i les Filipines es completament marítima i es troba a l'oceà Pacífic.
Les reclamacions sobre aquestes zones econòmiques exclusives tenen el seu origen en la distància que separa la costa de Mindanao a la punta Pusan i l'illa Fanna amb Sonsorol, la més septentrional de les illes de Palau.
L'origen de la línia d'equidistància és el trifini entre Indonèsia, Palau i les Filipines; l'extrem septentrional de la línia d'equidistància està formada per la intersecció d'arcs amb un radi de 200 nm de les dues illes. Aquesta frontera no és objecte d'acord bilateral.

## Referències

* ↑ Undelimited Maritime Boundaries of the Asian Rim in the Pacific Ocean,International Boundaries Research Unit; p. 63
# Frontera entre les Comores i França

La frontera entre les Comores i França és una frontera marítima internacional que separa França (illa de Mayotte) i Comores a l'oceà Índic.
Encara que no s'ha signat cap acord per delimitar les zones marítimes sota sobirania d'ambdós estats; a més, la Unió de les Comores no reconeix la sobirania de França sobre Mayotte i la reivindica.
Després de l'1 de gener de 2014 i l'adhesió de Mayotte a la Unió Europea (a conseqüència del seu canvi d'estatut de PTOM a regió ultraperifèrica com a part de la seva departamentalització), aquesta frontera també constitueix la frontera entre la Unió Europea i les Comores.

## Referències

* ↑ Gérard Lang. «le Code Officiel Géographique — Les frontières de la France», 22-04-2008.
* ↑ «Discurs del president [[Ahmed Abdallah Sambi|Sambi]] davant la 63a sessió de l'Assemblea General de l'ONU en juny 2008, al web oficial de l'Union des Comores». Arxivat de l'original el 2009-01-03. [Consulta: 27 març 2018].